മുഖം പൊത്തി ഒരു കുഞ്ഞിനപ്പോലെ കരഞ്ഞ മമ്മൂട്ടിയെ കുറിച്ച് നടന് മുകേഷ്! നടന് മുകേഷ് കുറച്ചു ദിവസങ്ങള്ക്കു മുന്പാണ് മുകേഷ് സ്പീക്കിങ് എന്ന പേരില് യൂട്യൂബ് ചാനല് ആരംഭിച്ചത്. നടന് മോഹന്ലാല് തന്നോട് പറഞ്ഞതുകൊണ്ടാണ് ഇത്തരത്തില് ഒരു യൂട്യൂബ് ചാനല് ആരംഭിക്കാന് പ്രേരണയായതെന്നും അദ്ദേഹം പറഞ്ഞിരുന്നു. മമ്മൂട്ടിയോട് മാപ്പു പറഞ്ഞുകൊണ്ടുള്ള ഒരു വീഡിയോ പങ്കുവെച്ചുകൊണ്ടായിരുന്നു യുട്യൂബ് ചാനലിന് അദ്ദേഹം തുടക്കമിട്ടത്. സിനിമാ മേഖലയില് തനിക്കുണ്ടായ അനുഭവങ്ങളാണ് യൂട്യൂബ് ചാനലിലൂടെ അദ്ദേഹം പറയുന്നത്. സൈന്യം സിനിമയുടെ ഷൂട്ടിങ്ങിനിടെ നടന്ന രസകരമായ സംഭവമായിരുന്നു കഴിഞ്ഞ ദിവസം മമ്മൂക്ക, മാപ്പ് എന്ന് പേരില് പുറത്തിറക്കിയ വീഡിയോയില് പറഞ്ഞിരുന്നത്. ഇപ്പോഴിതാ പുതിയൊരു വീഡിയോയുമായി എത്തിയിരിക്കുകയാണ് അദ്ദേഹം. മമ്മൂക്കയോട് മാപ്പ് പറയുന്ന എപ്പിസോഡ് കണ്ടിട്ട് മമ്മൂക്ക എന്ത് പറയുമെന്നായിരുന്നു. അതിനാല് 2, 3 ദിവസം മുങ്ങി നടന്നു. കഴിഞ്ഞ ദിവസം പിഷാരടി വിളിച്ചു. ഗംഭീരമായിരിക്കുന്നു എന്ന് പറയാന് പറഞ്ഞു എന്ന് മമ്മൂക്ക പറഞ്ഞതായി പറഞ്ഞു. ഇന്ന് പറയുന്നത് ശ്രീനിവാാസന് എന്നോട് മമ്മൂക്കയുടെ പുത്തൂര് കഥ ഒരിക്കലും മിസ് ആക്കരുതെന്ന് പറഞ്ഞത് പ്രകാരമാണ്. 1982ല് ബലൂണ് സിനിമയുടെ ലൊക്കേഷന്. ഞാന് നായകന്, സെക്കന്ഡ് ഹീറോ മമ്മൂക്ക. കൊല്ലം കാര്ത്തിക ഹോട്ടലിലാണ് ഞങ്ങളുടെ താമസം. എന്നേയും മമ്മൂക്കയേയും ലൊക്കേഷനിലേക്ക് കൊണ്ടുപോകാന് ഫിയറ്റ് കാര് എത്തി, മുകേഷ് രണ്ടാം എപ്പിസോഡ് വീഡിയോയില് പറഞ്ഞിരിക്കുകയാണ്. കൊല്ലത്ത് പുത്തൂരായിരുന്നു ലൊക്കേഷന്. ലൊക്കേഷനില് എന്റെയൊരു സുഹൃത്ത് ഭദ്രന് ബുള്ളറ്റില് വരാറുണണ്ട്. ഒരു ദിവസം ഷൂട്ട് കഴിഞ്ഞപ്പോള് മമ്മൂക്കയ്ക്ക് ഒരു ആഗ്രഹം. ബുള്ളറ്റില് ഒന്ന് റൗണ്ട് അടിച്ചാലോ എന്ന്. ഭദ്രന് ഭയങ്കര സന്തോഷമായി. നീ ബാക്കില് കയറിക്കോ എന്ന് എന്നോട് പറഞ്ഞ് മമ്മൂട്ടി ബുള്ളറ്റെടുത്തു.. ഓടിക്കാനൊക്കെ അറിയാമോ എന്ന് ഞാന് ചോദിച്ചു. മേളയില് അഭിനയിക്കാന് തന്നെ വിളിച്ചത് ബൈക്ക് ഓടിക്കാന് അറിയുന്നതുകൊണ്ടാണെന്നാണാണപ്പോള് അദ്ദേഹം പറഞ്ഞത്. അവിടെ ഗ്രാമങ്ങളിലൂടെയൊക്കെയായി ഞങ്ങളുടെ യാത്ര. പിന്നെ അതൊരു പതിവാക്കി, മുകേഷിന്റെ വാക്കുകള്. അവിടെ ഞങ്ങള് രണ്ട് പേരേയും ആര്ക്കും അറിയില്ല. ഭയങ്കര വിനോദമായി, ഒരു ദിവസം ഒരു വളവ് തിരിയുന്നതിനിടെ ഒരു പയ്യന് കുറെകെ ചാടി. ഞാന് ബുള്ളറ്റില് നിന്ന് ചാടി, മമ്മൂക്ക താഴെ വീണു. നോക്കിയപ്പോള് നെറ്റിയില് നിന്ന് ചോരയൊലിക്കുന്ന രീതിയിലാണ് മമ്മൂക്കയെ കണ്ടത്. ഞാനാകെ പകച്ചുപോയി. ആരോഗ്യ ദൃഢഗാത്രനായ മമ്മൂക്ക ഇതൊന്നും സാരമില്ലെന്ന് പറയുമെന്നാണ് വിചാരിച്ചത്. പക്ഷേ മുഖം പൊത്തി പൊട്ടി പൊട്ടി കരയുന്ന മമ്മൂക്കയെയാണ് ഞാന് കണ്ടത്. എന്റെ മുഖം പോയെടാ, എന്റെ ഭാവി തീര്ന്നെടാ എന്നൊക്കെ പറഞ്ഞ് അദ്ദേഹം കരഞ്ഞു. ഞാന് അദ്ദേഹത്തെ നെഞ്ചത്തോട് ചേര്ത്ത് നിര്ത്തി സമാധാനിപ്പിക്കുകയായിരുന്നു, ഇങ്ങനെയാണ് മുകേഷ് വീഡിയോയില് ഓര്മ്മകള് വിവരിച്ചിരിക്കുന്നത്. മുഖം കഴുകിയപ്പോഴാണ് ആശ്വാസമായത്. ചെറിയൊരു മുറിവ് മാത്രം. ഉച്ച സമയമായതിനാല് രക്തം ചീറ്റിയതാണ്. പിന്നെ ആ സിനിമയില് തലയില് ഒരു കെട്ടുമായാണ് അദ്ദേഹം അഭിനയിച്ചത്. പിന്നീട് പില്ക്കാലത്ത് മുത്താരം കുന്ന് പിഒ സിനിമയുടെ ഷൂട്ടിനായും പൂത്തൂരിന് കുറച്ചകലെയായി മേലില എന്ന സ്ഥലത്ത് ഞാനെത്തി. ആ സമയത്ത് മമ്മൂക്ക ഭയങ്കര സ്റ്റാറായി കഴിഞ്ഞിരുന്നു. എന്നെ കണ്ട് മടുത്ത് അവിടുത്തെ ആളുകള് മമ്മൂക്ക എന്ന് വരും എന്ന് ചോദിച്ചു. ഈ പടത്തില് അദ്ദേഹം ഇല്ലെന്ന് പറഞ്ഞു. പക്ഷേ അതൊന്നും ഏറ്റില്ല. വന്നില്ലെങ്കില് എനിക്ക് അടികൊള്ളുമെന്ന സാഹചര്യമായി, മുകേഷ് പറയുന്നു. സിനിമയുടെ ഷൂട്ടിനിടയില് എന്റെ കാലൊന്ന് മുറിഞ്ഞു. അടുത്തുള്ളൊരു ക്ലിനിക്കില് ചെന്നു. അവിടെ ഡോക്ടര് ഇല്ലായിരുന്നു. നഴ്സുമാരോട് ഞാന് മുറിവ് ഒന്ന് വെച്ച് കെട്ടി തന്നാല് മതിയെന്ന് ഞാന് പറഞ്ഞു. എന്നെ കണ്ടപ്പോള് അവര്ക്ക് ഭയങ്കര സന്തോഷമായി. സിനിമാ താരങ്ങള് ഈ വഴി പോകുന്നത് ഞങ്ങള്ക്കറിയാം, പക്ഷേ ഇവിടേക്ക് ആരും വരാറില്ല, ആരെങ്കിലും ആക്സിഡന്റ് പറ്റി ഇവിടേക്ക് വരാനായി ഞങ്ങള് പ്രാര്ത്ഥിക്കാറുണ്ടെന്നാണ് അപ്പോള് അവര് പറഞ്ഞത്. അയ്യോ ഇങ്ങനെയൊക്കെ പ്രാര്ത്ഥിക്കല്ലേ എന്നാണ് ഞാനപ്പോള് പറഞ്ഞത്. അപ്പോള് ഞാന് പഴയ സംഭവം അവരോട് പറഞ്ഞു. പുത്തൂര് വെച്ച് മമ്മൂക്കയുടെ മുഖം മുറിഞ്ഞിട്ട് ഈ അടുത്തുവരെ കൊണ്ടുവന്നു. പക്ഷേ ആരോ അന്ന് മുറിവുവെച്ചുകെട്ടി, ക്ലിനിക്കില് കൊണ്ടുവരേണ്ടി വന്നില്ലെന്ന് ഞാനപ്പോള് അവരോട് പറഞ്ഞുവെന്ന് മുകേഷ്. ഒപ്പം സിനിമയിലെ റാഗിങിനെ കുറിച്ചും മുകേഷ് പറയുകയുണ്ടായി. സിനിമയില് നിര്ദ്ദോഷമായ ചില റാഗിങുകളുണ്ട്. നടന് സിദ്ദിഖ് കഥ കേട്ടിരിക്കാന് ഭയങ്കര താല്പര്യമുള്ളയാളാണ്. എന്തേലും തെറ്റ് ചെയ്താല് മുകേഷേട്ടന് കറക്ട് ചെയ്യ്തേക്കണേയെന്നൊക്കെ പറയും സിനിമയില് വന്ന സമയത്ത്. ഒരിക്കല് മമ്മൂക്ക വന്നപ്പോള് ഇരിക്കും മുമ്ബ് സിദ്ധിഖിനോട് കസേര വലി കസേര വലി എന്ന് ഞാന് പറഞ്ഞു. ഇവന്റെയൊക്കെ വാക്ക് കേട്ട് കസേര വലിക്കല്ലേട്ടോ എന്നാണ് മമ്മൂക്കാ അപ്പോള് രസകരമായി സിദ്ധിഖിനോട് പറഞ്ഞത്.